stanford-oval/wikipedia huggingface dataset:
נזיד דגים ברמודה

| --- | --- |

 
 מאכלים
 סוג:  מאכלי דגים, מרק דגים 
 מוצא:  ברמודה 
 מרכיבים עיקריים:  דג מאכל 
 
נזיד דגים ברמודה (באנגלית: Bermuda fish chowder) הוא מרק נזיד שנחשב למאכל הלאומי של ברמודה.
מאפיינים

המרכיבים הבסיסיים של הנזיד הם דגים, עגבניות ובצל מתובל ברום שחור וברוטב חריף. מאמינים כי המתכון נוצר במאה ה-17 על ידי המתיישבים האנגלים בברמודה.
מתכונים

המרכיבים הבסיסיים של נזיד דגים ברמודה הם ציר דגים, פילה דגים ורסק עגבניות. מרכיבים אחרים הם בדרך כלל ירקות, עשבי תיבול ותבלינים.
ישנן וריאציות רבות שנבעו מהמרכיבים הבסיסיים. מתכון אחד משתמש בכוס אחת של בצל קצוץ, סלרי וגזר, כמו גם קוביות ציר בשר חזיר וקצת רוטב ווסטרשייר. אחר משתמש בפילה דג לבן (בקלה, דקרים, רעפנוניים או לוטיניים), בצל, גזר, סלרי, שום טחון, חמאה לא מלוחה, עלה דפנה, טימין, פלפל אנגלי, רוטב ווסטרשייר, רום שחור ורוטב פלפל שרי. ניתן להשתמש גם בסוגים אחרים של דגים כמו ורדון או מוסר ים.
הסמיכות של נזיד דגים ברמודה קלה בהרבה מאשר נזיד שמסמיכים אותו בחלב או בשמנת. לפעמים משווים אותו לבויאבז.
תבלינים מסורתיים

מתכונים מסורתיים מתובלים ברום שחור, ו"רוטב פלפל שרי", רוטב חריף העשוי מפימנטוס כבושים בשרי ותבלינים. רוטב שרי פלפלים מקורי של אאוטרברידג' (Outerbridge) המיוצר במקום והוא אחד מהיצואים הבודדים של ברמודה. נאמר שנזיד דגים ברמודה חייב לכלול את הרוטב של אאוטרברידג'. רום חותם שחור מתוצרת המזקקה הברמודאית גוסלינג ברדס (Gosling Brothers) שנחשב גם לרום המסורתי לטעם המרק.
היסטוריה

מאמינים כי המתכון נוצר במאה ה-17 על ידי מתיישבים אנגלים בברמודה. רוטב פלפלי שרי הוא גם מסורת ברמודאנית מאותה תקופה. הוא נקרא "יין פלפלים", שימש את המלחים כדי להפוך אוכל מקולקל, כמעט רקוב לטעים יותר.
ראו גם

בויאבז
גמבו
מרק דגים
רשימת מרקים
רשימת נזידים
לקריאה נוספת

נזיד דגים ברמוודה ממגזין WestJet Airlines
תיאור נזיד דגים ברמודה ממדריך הטיולים בברמודה לשנת 2011 של פרומר
מתכון מאתר Gosling's Rum
הערות שוליים

1 2  Kelly, Daviot (8 במרץ 2007). "A taste of Guyana and Bermuda". Jamaica Gleaner. אורכב מ-המקור ב-9 באפריל 2008. נבדק ב-29 בפברואר 2012. {{cite news}}:  (עזרה)
1 2 3  Blumenthal, Deborah (6 ביוני 1982). "Island Fish Chowder: It's Got that Zing". The New York Times. נבדק ב-29 בפברואר 2012. {{cite news}}:  (עזרה)
↑  Spitler, Sue (במרץ 2009). 1,001 Delicious Soups and Stews: From Elegant Classics to Hearty One-Pot Meals. ISBN 978-1-57284-091-1. נבדק ב-5 במרץ 2012. {{cite book}}:  (עזרה)
↑  "Bermuda Fish Chowder". Epicurious. באוקטובר 2000. אורכב מ-המקור ב-24 בנובמבר 2021. נבדק ב-12 במרץ 2012. {{cite web}}:  (עזרה)
↑  "Bermuda Fish Chowder A Good "Next Day" Dish". Schenectady Gazette. 19 בפברואר 1974. נבדק ב-5 במרץ 2012. {{cite news}}:  (עזרה)
1 2  Clark, Charles T. (24 ביוני 2010). "Jasper White gives local clam shacks a run for the money". The Day. נבדק ב-29 בפברואר 2012. {{cite news}}:  (עזרה)
↑  Hillinger, Charles (30 בינואר 1990). "Peppers profiting packer". The Bulletin. Australian Consolidated Press. נבדק ב-29 בפברואר 2012. {{cite news}}:  (עזרה)
↑  Lahuta, David (24 בספטמבר 2009). "36 Hours in Bermuda". The New York Times. נבדק ב-29 בפברואר 2012. {{cite news}}:  (עזרה)
פרדריק אוסקר וורן לומיס

| --- | --- |

 לידה:  1 בפברואר 1870 שרברוק, קנדה 
 פטירה:  15 בפברואר 1937 (בגיל 67) מונטריאול, קנדה 
 מדינה:  קנדה 
 השתייכות:  צבא קנדה 
 דרגה:  גנרל 
 פעולות ומבצעים
 מלחמת העולם הראשונה 
 עיטורים
 אות השירות המצוין (1915)  עמית מסדר מיכאל הקדוש וג'ורג' הקדוש (1917)  אביר מפקד במסדר האמבט (1919)  חבר במסדר האמבט (1918) 
 
סר פרדריק אוסקר וורן לומיס (באנגלית: Sir Frederick Oscar Warren Loomis)‏ (1 בפברואר 1870 - 15 בפברואר 1937) היה חייל קנדי שלחם במלחמת העולם הראשונה.
קורות חיים

לומיס התגייס כטוראי למיליציה הקנדית בשנת 1886, ושירת בה עד פרישתו בשנת 1919. במהלך מלחמת העולם הראשונה הוא פיקד על הגדוד ה-13 (הרויאל היילנדרס של קנדה) בחיל המשלוח הקנדי ופיקד כמייג'ור גנרל על החטיבה הקנדית השלישית בחודשים האחרונים של מלחמת העולם הראשונה.
בשל גבורתו הוענק לו אות השירות המצוין, וכן היה לעמית במסדר מיכאל הקדוש וג'ורג' הקדוש ולאביר מפקד במסדר האמבט.
מורשתו

הר לומיס בהרי הרוקי הקנדיים נקרא על שמו.
הערות שוליים

↑  Glen W. Boles, William Lowell Putnam, Roger W. Laurilla, Canadian Mountain Place Names: The Rockies and Columbia Mountains, עמ' 154
טגוריה:מסדר האמבט: אבירים וגבירות מפקדים
סמל סומלילנד

| --- | --- |

 פרטים
 המחזיק בסמל:  סומלילנד
 תאריך אימוץ:  14 באוקטובר 1996 
 התקנים
 ציצה:  בסמלה
 
סמל סומלילנד (בסומלית: Astaanta Qaranka Somaliland; בערבית: شعار أرض الصومال) הוצג ב-14 באוקטובר 1996 יחד עם דגל סומלילנד, לאחר שאושר על ידי הוועידה הלאומית. הוא הוצע על ידי עבדאללהי עבדי עומאר. מאז שהמדינה הכריזה על עצמאותה ב-18 במאי 1991, רק מדינה אחת הכירה בה כמדינה ריבונית, והיא טאיוואן, אשר בעצמה אינה מוכרת כמדינה ריבונית.
תיאור

הסמל מורכב ממאזניים המסמלים צדק בין אזרחי סומלילנד; עיט צלאח א-דין בצבע קפה המחזיק את המאזניים כאות לדמוקרטיה; שתי ידיים לוחצות יד המייצגות את השוויון והחופש של תושבי סומלילנד; ענף זית המסמל שלום בין תושבי סומלילנד; ורקע צהוב המייצג את התרבות הבהירה והיפה ואת תושבי סומלילנד. בקליגרפיה האסלאמית מעל המאזניים כתוב את הבסמלה. זאת כדי לסמל שהאסלאם היא הדת הרשמית הנהוגה בסומלילנד.
בחוקה של סומלילנד, כפי שאושרה ב-31 במאי 2001 על פי משאל העם, נכתב:
סעיף 7: הדגל, הסמל וההמנון הלאומי

סמל האומה יהיה מורכב מעיט בצבע קפה שעל חזהו כתוב, בערבית, "אללה אכבר". מתחת לנשר שתי ידיים לוחצות יד, וזוג מאזניים תלוי מעליו ויורד משני צדדיו. העיט (והמאזניים והידיים) מוקפים משני צדדיהם ומתחתיהם בשני גדילי עלים ירוקים השזורים בבסיסם, ובמרווח העליון בין שני העלים כתובה הבסמלה הערבית.
שימו לב שה"אללה אכבר" הוסר מהסמל מסיבות לא ידועות ותמונה זהובה נוספה במקומו. כמו כן, שונה צבע הבסמלה; מצבע חום לצבע אדום.
סמלי סומלילנד הבריטית > 1903–1950

כאשר הבריטים סיפחו וכבשו את האזור המקיף את סומלילנד ב-1903, הם הקימו מדינת חסות והפכו אותה לחלק מהאימפריה הבריטית. הבריטים יצרו דגל לאזור וגם סמל. הסמל כלל דיסק לבן עם תמונה של קודו, אנטילופה שחיה בסומלילנד. הסמל הוצג גם על הדגל.
סמלי סומלילנד הבריטית > 1950–1960

במהלך 1950, סמל סומלילנד הבריטית שונה. הסמל היה מורכב ממגן המחולק אנכית, לירוק וכחול, בעל צ'יף שכולל מגן סומלי, ביחד עם שתי חניתות בצורת צלב סאלטייר. החלק הירוק הכיל ייצוג של מינרט לבן, והחלק הכחול כלל דאו ערבי במהלך הפלגה, עם עוגן זהוב בבסיסו. ראש של קודו, עם הכתר המלכותי בין קרניו, על "זר הצבעים". כלומר, לבן וירוק יוצרים את הציצה.
מדינת החסות קיבלה עצמאות כמדינת סומלילנד ב-26 ביוני 1960, ואוחדה עם טריטוריית הנאמנות האיטלקית של סומליה ב-1 ביולי 1960, וכך נוצרה הרפובליקה הסומלית.
ראו גם

דגל סומלילנד
עבדאללהי עבדי עומר, מציג את הסמל הלאומי של סומלילנד ב-1996.
הסמל הראשון של סומלילנד הבריטית.
הסמל האחרון של סומלילנד הבריטית.
ישראל קניג

| --- | --- |
אין תמונה חופשית
 לידה:  25 באוגוסט 1924  (בן 100) כ"ה באב ה'תרפ"ד וירשוב, פולין
 תאריך עלייה:  1934
 כינוי:  שמשון
 
ישראל קניג (נולד ב-25 באוגוסט 1924) היה לוחם לח"י וידוע בעיקר על כך ששימש כממונה על מחוז הצפון של משרד הפנים במשך 18 שנה וחיבר את מסמך קניג.
ביוגרפיה

ישראל קניג נולד בוירשוב שבפולין, ועלה לארץ בשנת 1934 עם משפחתו. בשנת 1942 הצטרף למחתרת הלח"י ופעל בתל אביב ואף השתתף בהתקפה על האינטליג’נס הבריטי בתל אביב ופינה פצוע. שמו המחתרתי היה "שמשון".
ב-1950 התקבל לעבוד שירות המדינה בתפקיד קצין ביקורת גבולות.
בדצמבר 1957 נישא לליליאן לבית קרטוף, ניצולת השואה, ממנה התאלמן בשנת 1991.
בשנות ה־50 סיים לימודי משפטים, בשנים 1964–1965 למד במכללה לביטחון לאומי.
ב-1968 מונה לממונה על מחוז הצפון. שימש כיו”ר ועדת משק לשעת חירום בפיקוד הצפון במהלך מלחמת ששת הימים. אחרי המלחמה התווה את קווי תוכנית המיתאר החדשה למחוז הצפון שבמסגרתה הוקמו על ידי משרד השיכון 60 יישובים.
ב־1970 התנדב להג"א והיה יועץ אישי לראש הג”א, בדרגת רס”ן.
ב-1976 פרסם את מסמך קניג בדבר הטיפול במגזר הערבי בגליל, אשר עורר סערה ציבורית.
ב-1986 פרש לגמלאות.
חיים אישיים

לקניג ארבעה ילדים.
הערות שוליים

1 2  קניג ההתפטרות - יקיר הגליל הולך הביתה, חדשות, 7 בפברואר 1986
↑  סודי ביותר" הצעת תזכיר - טיפול בערבי ישראל, על המשמר, 7 בספטמבר 1976
↑  ישעיהו ליבוביץ, העם, המדינה ומסמך־קניג, עמדה, 1 באוקטובר 1976
יצחק טאוב, קניג מלך היונים, על המשמר, 16 בספטמבר 1976
סאם רחמין

סאם רחמין
סאם רחמין (נולד ב-1986) הוא צייר, שמצייר ציורים פיגורטיביים וריאליסטיים. מחלק את זמנו בין פריז (צרפת) לבין ישראל.
ביוגרפיה

רחמין נולד וגדל בירושלים. הוא הבן הבכור במשפחתו ויש לו אח ואחות צעירים. בתקופת התיכון למד בגימנסיה העברית רחביה (סיים בשנת 2004). שירת בצבא כלוחם ביחידת אגוז, ונפצע במהלך שירותו הצבאי. פציעה, שלה הוא מייחס את ההשפעה על החלטתו לעשות שינוי בחייו, וללמוד ולעסוק באמנות.
לאחר שחרורו למד ארבע שנים (2009–2013) ב"סדנא לציור ורישום בירושלים", בהדרכת הצייר ישראל הרשברג, וכן אצל האמנים: ענת אשד, לנארט אנדרסון, שרון אתגר, יעל סקליה, אלדר פרבר, סיגל צברי, סטיואט שילס וקן קיולי. הוא התגורר, צייר, אייר ופיסל מספר שנים במוצא, ובשנת 2015 עבר להתגורר בפריז.
בפריז עוסק רחמין כבר מספר שנים בהעתקת ציורים של ציירים קלאסיים ידועים (old masters) במוזיאון הלובר, במטרה להתחקות אחרי טכניקות ציור עתיקות.
במקביל לעבודתו כאמן, הוא מתפרנס ממתן שיעורי ציור והעברת סדנאות ציור, וכן מעבודתו כמדריך של סיורי אמנות אישיים במוזיאון הלובר.
רחמין זכה במספר פרסים באירופה וציורים שלו נמכרו ונמכרים לאספנים ברחבי העולם.
נושאי ציוריו

בתערוכת היחיד הראשונה שלו "בעקבות האור", ניסה רחמין לתפוס בציוריו את האור החיצוני המגיע מהשמש ששונה בין ישראל, צרפת ואיטליה (המקומות שבהם הוא מרבה לצייר). העיסוק בציור גם "מאיר" את חייו ומספק לו אור פנימי רוחני. הוא משווה את חשיבות האור בציור ליכולת ההאזנה למוזיקה. ללא יכולת זו, אין משמעות לצלילים ולרעשים. גם לציור אין משמעות ללא האור.
חלק מציוריו עוסקים בסצנות מחיי היום יום, כמו הציור "תה על שפת הבריכה". סצנה שהזדמנה במהלך שעורי ציור שהעביר רחמין בדרום צרפת. הניגוד בין אור השמש הישיר לכהות הבריכה והנוף המרהיב מסביב, גרם לו לעצור הכול ו"לתפוס את הרגע". הוא גם צייר בסטודיו ציור גדול של אותה הסצנה.
ציורו "מנת היתר של יוקסטה" הוא וריאציה מודרנית לסיפור מהמיתולוגיה היוונית אודות יוקסטה, אמו של אדיפוס. העבודה מתמקדת בטרגדיה של האם, ומנסה לעורר שאלות לגבי החלטותיה.
בתערוכה הקבוצתית "צילום ציור צילום" מקיימות עבודותיו של רחמין דיאלוג בין מדיום הציור למדיום הצילום.
פרסים ומלגות שקיבל

2018 – פרס אשורסט לאמנות (Ashurst art prize) – היה אחד מ-30 הזוכים, מתוך 4,450 מתמודדים, וציוריו הוצגו, עם ציורי הזוכים האחרים, בתערוכה קבוצתית בלונדון, אנגליה.
2018 – פרס ראשון בתחרות ציור של אוטופורטרטים, שארגנה אגודת טוני טולט (Tony Tollet association).
9 בנובמבר – 26 בנובמבר 2018 – הגיע לשלב הגמר בביאנלה שנערכה במרכז התרבות ע"ש סנט-גרגואר דה לה פורג' (saint-Grégoire de la Forge cultural center).
2018 – מלגה מטעם קרן אליזבת גרינשילדס (Elizabeth Greenshields Foundation).
2017 – מלגה להשתתפות בסדנת אמנים לזכר הצייר אביגדור אריכא.
תערוכותיו > תערוכות יחיד

יולי-אוגוסט 2020 – בעקבות האור – גלריה רוטשילד אמנות, תל אביב.
ספטמבר-אוקטובר 2023 – תאווה לעיניים – גלריה רוטשילד אמנות, תל אביב.
תערוכותיו > תערוכות קבוצתיות

נובמבר–דצמבר 2012 – תערוכת כיתת אמן 2012 (של הסדנה לציור ורישום ירושלים) – גלריה ליוויה, ירושלים.
2019 – תערוכה של הזוכים ב"פרס אשורסט לאמנות" (Ashurst art prize) – לונדון, אנגליה.
נובמבר–דצמבר 2019 – צילום ציור צילום (אוצרת: רונית רוט חדד) – גלריה N.D לאמנות עכשווית, רמת גן.
הערות שוליים

↑  רחמין סיפר בראיון: "בזמן השמירות בצבא (לאחר הפציעה) התחלתי לצייר שוב... היה לי רצון עז לצייר... מאז שאני זוכר את עצמי תמיד ציירתי, וכך ברגע של שקט הבנתי שזה מה שאני רוצה לעשות בחיי, לצייר".
↑  הסדנא לציור ורישום בירושלים, באתר הסדנא לציור ורישום בירושלים
↑  האמנית ענת אשד – מוזיאון ישראל, באתר מוזיאון ישראל
↑  גלריית רוטשילד אמנות, באתר גלריית רוטשילד אמנות
↑  גלריית ND, באתר גלריית ND
עמק עשר הפסגות

| --- | --- |
אין תמונה חופשית
 מידע כללי
 מדינה:  קנדה 
 מיקום:  אלברטה, קנדהקנדה
 רכס הרים:  רכס בואו 
 קואורדינטות:  51°20′58″N 116°09′35″W﻿ / ﻿51.3494444°N 116.1597222°W﻿ / 51.3494444; -116.1597222
  (למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט עמק עשר הפסגות(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט עמק עשר הפסגות
 
השתקפות הפסגות באגם מוריין.
עמק עשר הפסגות (באנגלית: Valley of the Ten Peaks; בצרפתית: Vallée des Dix Pics) הוא עמק בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.
העמק מוקף עשר פסגות נישאות, המקיפות את אגם מוריין. העמק נחשב לאחד האתרים היפים ביותר בשטח הפארק הלאומי באנף.
שמן של הפסגות ניתן להם על ידי מגלה הארצות סמיואל אלן, מראשוני החוקרים האירופאים באזור.
אלן קרא לפסגות בשמות הספרות מ"אחת" עד "עשר" בשפת הסטוני (אחת משפות האומות הראשונות). העמק היה ביתו של שבט הסטוני. לימים שונו שמות שבע מהפסגות (ראו מטה) והם נקראו על שם אישים ידועים (ובהם אלן עצמו).
הפסגות

עשר פסגות, על פי מספריהן ממזרח למערב (שמות פסגות אשר לא שונו, מסומנות בהדגשה):
| # | שם הפסגה כיום | גובה במטרים  מעל פני הים | שם הפסגה   כיום, באנגלית | שם הפסגה   המקורי (על פי שפת הסטוני) |
| --- | --- | --- | --- | --- |
| 1 | הר פיי | 3,235 | Mount Fay | היג'י (Heejee) |
| 2 | הר ליטל | 3,088 | Mount Little | נום (Num) |
| 3 | הר בואולן | 3,072 | Mount Bowlen | יאמני (Yamnee) |
| 4 | הר טונסה | 3,057 | Mount Tonsa | טונסה (Tonsa) |
| 5 | הר פרן | 3,051 | Mount Perren | סאפטא (Sapta) |
| 6 | הר אלן | 3,310 | Mount Allen | שאפי (Shappee) |
| 7 | הר טוזו | 3,246 | Mount Tuzo | שאגווה (Shagowa) |
| 8 | הר דלתאפורם | 3,424 | Deltaform Mountain | שאחנווה (Shakhnowa) |
| 9 | הר נפטואק | 3,233 | Neptuak Mountain | נפוטאק (Neptuak) |
| 10 | פסגת ונקצ'מנה | 3,170 | Wenkchemna Peak | ונקצ'מנה (Wenkchemna) |
פסגות נוספות מקיפות את העמק וניתן לראותן מן האגם ובהם: הר טמפל, הר באבל, ופסגת אייפל.
תיירות

העמק הפך אתר תיירות אטרקטיבי. שביל הליכה פופולרי מוליך מאגם מוריין לפסגת הר פרן, דרך בקתת ניל קולגאן.
פרסום

העמק הופיע בצידו ההפוך של שטר 20 דולר קנדי, בסדרות של שנת 1969 ו-1979, ולכן כונה העמק "עמק 20 הדולרים" (Twenty Dollar View).
הערות שוליים

↑  Ben Loudermilk, Valley of the Ten Peaks, Canada: Unique Places In The World To Visit, WorldAtlas, May 28, 2019
↑  העמק על שטרות הדולר הקנדי
↑  כינוי העמק באתר banffandbeyond
ריי רירדון

| --- | --- |

 לידה:  8 באוקטובר 1932 טרדגר, הממלכה המאוחדת 
 פטירה:  19 ביולי 2024 (בגיל 91) 
 מידע כללי
 מדינה:  ויילס 
 ספורט
 ענף ספורט:  סנוקר
 הישגים
 שיאים אישיים:  אלוף העולם בסנוקר בשנים 1970, 1973–1976, 1978
 פרסים והוקרה:  חבר במסדר האימפריה הבריטית (15 ביוני 1985)  היכל התהילה של הסנוקר 
 
ריימונד "ריי" רירדון (באנגלית: Raymond "Ray" Reardon; ‏8 באוקטובר 1932 – 19 ביולי 2024) היה שחקן סנוקר מקצועני ולשי. רירדון היה אחד מהשחקנים הדומיננטיים ביותר בסבב הסנוקר בשנות ה-70 כאשר זכה שש פעמים באליפות העולם בסנוקר, ארבע מהן ברציפות, והיה הוולשי הראשון שזכה באליפות העולם בסנוקר. לפני שנהיה למקצוען ב-1967, זכה שש פעמים ברציפות באליפות ויילס לחובבים ופעם אחת באליפות אנגליה לחובבים. רירדון היה השחקן הראשון שדורג במקום הראשון בעולם כאשר דירוג שחקני הסנוקר העולמי גובש לראשונה בעונת 1975/76, ודורג במקום הראשון בעולם במשך שבע עונות, מתוכן שש עונות ברציפות. רירדון זכה ב-29 תארים מקצועניים בקריירה, בהם טורניר המאסטרס ב-1976. תסרוקתו ושיניו המחודדות הקנו לו בסבב הסנוקר את הכינוי "דרקולה".
הוא פרש ממשחק תחרותי ב-1991 אך המשיך להשתתף בתחרויות ראווה ובטורנירים לוותיקים. ב-1985 זכה רירדון לאות הוכרה כחבר במסדר האימפריה הבריטית. משנת 2017, הגביע המוענק לזוכה באליפות ויילס הפתוחה נקרא על שמו. רירדון נפטר מסרטן ביולי 2024.
קריירה

רירדון גדל בעיירה טרדגר בדרום ויילס. אביו ודודיו נהגו להשתתף בתחרויות סנוקר מקומיות. בגיל 14 הלך רירדון בעקבות אביו והחל לעבוד ככורה פחם. הוא החל לשחק סנוקר בילדותו ובגיל 17 השיג לראשונה רצף של מאה נקודות. ב-1950 זכה רירדון בפעם הראשונה מתוך שש זכיות רצופות באליפות ויילס לחובבים. ב-1956 עבר רירדון לסטוק-און-טרנט בסטפורדשייר באנגליה. באותה שנה הוא העפיל לגמר אליפות אנגליה לחובבים, שם הפסיד לטומי גורדון. ב-1957 הפסיק רירדון לעבוד ככורה פחם לאחר שניצל מקריסה במכרה והחל לעבוד כשוטר. ב-1959 התחתן רירדון עם סוזן קרטר, איתה הביא לעולם שני ילדים.
ב-1964 זכה רירדון באליפות אנגליה לחובבים לאחר שניצח בגמר את אלוף העולם לעתיד ג'ון ספנסר. בשנים 1957–1964 לא התקיימה אליפות העולם בשל חילוקי דעות בעולם הסנוקר והאפשרות של קריירה מקצוענית לא הייתה מושכת במיוחד. עם זאת בעקבות מסע תחרויות מוצלח בדרום אפריקה החליט רירדון להפוך למקצוען ב-1967. בתקופה זו החלו שידורי טלוויזיה בצבע של תחרויות סנוקר, אשר סייעו לענף לצבור פופולריות. ב-1969 זכה רירדון במהדורתו הראשונה של טורניר הפוט-בלק, שאורגן ושודר על-ידי ה-BBC, ושהייתה תחרות הסנוקר הראשונה בעולם ששודרה בצבע אי פעם. ב-1970 זכה רירדון לראשונה באליפות העולם בסנוקר לאחר שגבר בגמר על ג'ון פולמן. בכך היה רירדון לוולשי הראשון שזוכה באליפות העולם בסנוקר (אחריו זכו באליפות גם טרי גריפית'ס ומארק ויליאמס). רירדון זכה שוב באליפות העולם ב-1973 כאשר גבר על אדי צ'רלטון. בגמר אליפות העולם 1974 גבר רירדון על גרהאם מיילס, ובכך זכה בטורניר הדירוג הראשון בהיסטוריה של משחק הסנוקר. בגמר אליפות העולם של 1975 גבר שוב על אדי צ'רלטון. ב-1976 זכה רירדון באליפות העולם בפעם הרביעית ברציפות לאחר שגבר בגמר על אלכס היגינס. ב-1978 זכה רירדון באליפות העולם בפעם השישית והאחרונה, לאחר שניצח בגמר את פרי מאנס, והיה בגיל 45 לאלוף העולם בסנוקר המבוגר ביותר אי פעם (שיא שנשבר על-ידי רוני או'סאליבן לאחר שזכה באליפות העולם ב-2022 בגיל 46). רירדון העפיל שוב לגמר אליפות העולם ב-1982, אז הפסיד לאלכס היגינס. עד היום הוא השחקן המבוגר ביותר בהיסטוריה שהעפיל לגמר אליפות העולם בסנוקר (גיל 49 ו-220 ימים).
רירדון היה השחקן הראשון בהיסטוריה שדורג במקום הראשון בעולם בדירוג שחקני הסנוקר העולמי, אשר פורסם לראשונה בעונת 1975/76. הוא החזיק במקום הראשון עד אשר קליף ת'ורברן הקנדי תפס את מקומו ב-1981. הוא חזר למקום הראשון ב-1982 והחזיק בו עד אשר סטיב דייוויס העפיל למקום הראשון בעולם עונה מאוחר יותר.
מלבד לאליפויות העולם, זכה רירדון בטורניר דירוג נוסף, אליפות השחקנים המקצועניים ב-1982, והיה לשחקן המבוגר ביותר שזכה בטורניר דירוג רשמי בהיסטוריה של משחק הסנוקר, כשזכה בטורניר זה בגיל 50 ו-14 ימים. שיא שלא נשבר עד היום. כמו כן, זכה רירדון בעוד 21 תחרויות מקצועניות שאינן תחרויות דירוג, בהן טורניר המאסטרס ב-1976, ובעוד מספר תחרויות לחובבנים ותחרויות קבוצתיות.
רירדון פרש ממשחק מקצועני ב-1991.
ב-1985 הוכר רירדון כחבר במסדר האימפריה הבריטית (MBE). הוא שימש כמנטור של רוני או'סאליבן וסייע לו לזכות באליפות העולם ב-2004. ב-2011 נכנס רירדון להיכל התהילה של הסנוקר. מאז עונת 2016/17 נקרא על שמו הגביע המוענק לזוכה באליפות ויילס הפתוחה. לאחר גירושיו מאשתו הראשונה נישא רירדון לקרול קובינגטון. הוא נפטר מסרטן ב-19 ביולי 2024.
הערות שוליים

1 2 3  Clive Everton, Ray Reardon obituary, The Guardian, ‏July 21, 2024
1 2  How 'Dracula' the ex-miner became the snooker world's best, BBC, ‏July 20, 2024
↑  Six-time snooker champion Ray Reardon dies aged 91, ESPN, ‏July 20, 2024
↑  אמיר ענבר, המוצארט של הסנוקר ממשיך לנגן על העצבים, באתר הארץ, 26 באפריל 2006
↑  Leon Imber, Ray Reardon: Six-time world champion dies aged 91 - 'He put snooker on the map', Eurosport, ‏July 20, 2024
ענת שפירא לביא

| --- | --- |

ענת שפירא לביא, תל אביב, 2017
 לידה:  3 באוגוסט 1969 (בת 55) י"ט באב ה'תשכ"ט עין גב
 מדינה:  ישראל 
 לאום:  ישראל ישראל
 מקום מגורים:  מודיעין‏־מכבים־רעות 
 עיסוק:  סופרת, עורכת, מרצה
 מקום לימודים:  האוניברסיטה העברית בירושלים 
 שפות היצירה:  עברית
 תחום כתיבה:  עיון, סיפורת
 סוגה:  עיון 
 נושאי כתיבה:  ספרות חז"ל, אימהות והורות, חינוך
 תקופת הפעילות:  מ-2001
 הושפעה מ:  אדמיאל קוסמן, דויד גרוסמן, שרון קריץ', קייט דיקמילו, מייקל מורפוגו, דן לסרי
 https://anatshapiralavi.com/
 
ענת שפירא לביא (נולדה ב-3 באוגוסט 1969) היא ד"ר לספרות, סופרת, עורכת, מרצה ומנחת סדנאות.
ביוגרפיה

שפירא לביא נולדה וגדלה בקיבוץ עין גב והתחנכה בבית הספר תיכון בית ירח. כיום מתגוררת במודיעין.
למדה תואר ראשון בספרות עברית וספרות כללית והשוואתית באוניברסיטה העברית בירושלים. לאחר מכן למדה לימודי תואר שני ודוקטורט בספרות עברית, שניהם באוניברסיטה העברית בירושלים.
בין השנים 1998–2017 לימדה קורסים שונים במדור לספרות האגדה והמדרש בחוג לספרות עברית באוניברסיטה העברית בירושלים, במחלקה לספרות עברית במכללה האקדמית אחוה, בחוג לתרבות ישראל בסמינר הקיבוצים בתל אביב ובתוכנית מקב"י במכון שכטר למדעי היהדות בירושלים. שפירא לביא עוסקת כיום בין היתר בעריכת תוכן פדגוגי ברשת החינוך אמי"ת ובכתיבת ביקורות ספרים, בעיקר בתחום החינוך והנוער:
אני קוראת המון ספרים מכל מיני סוגים. הז'אנר האהוב עליי הוא ספרי Young Adults: יש משהו בגיל הזה שמזמן הליכה עד הקצה, גם מבחינה עלילתית וגם מבחינה רגשית. זה גיל שבו צעירים בוחנים את הזהות שלהם, ואולי בגלל זה הסופרים שמכוונים אליהם מרשים לעצמם יותר
שפירא לביא כותבת מספר בלוגים:
בלוג "די לחינוך" באתר סלונה העוסק בחינוך, הורות וספרים
הבלוג "מילים שענת" העוסק בהיבטים השונים של הכתיבה והעריכה
הבלוג "אמא רצה" העוסק בריצה ובספורט כדרך חיים
שפירא לביא נשואה לד"ר ימי שפירא, רופא מומחה ברפואה פנימית וגסטרואנטרולוגיה, להם חמישה ילדים.
ספריה

| שם הספר | הוצאה | שנה | הערות |
| --- | --- | --- | --- |
| חז"ל עכשיו: מסע בשבילי הסיפור התלמודי | הוצאת פרדס | 2017 |  |
| אמא מניקה: מדריך אישי להנקה מוצלחת | הוצאת מודן | 2003 |  |
| מדרש עשרת הדיברות: טקסט, מקורות ופירוש | מוסד ביאליק | 2005 |  |
ספרים שערכה

| שם הספר | מחבר/ת | הוצאה | שנה | הערות |
| --- | --- | --- | --- | --- |
| להיפרד בשלום: תהליכי פרידה מכוננים מילדות ולאורך החיים | רוני סולן ושולה מודן | הוצאת מודן | 2017 |  |
| יומן טרזין | עליזה אהרמן-ש"ק | הוצאת בית טרזין | 2017 | תרגום מגרמנית: רות שק-יסעור |
| תנועת המוסר הליטאית: אישים ורעיונות | בנימין בראון | האוניברסיטה המשודרת, מודן ומשרד הביטחון – ההוצאה לאור | 2015 |  |
| עולמו של דנטה | ליאון יעקובוביץ' עפרון | האוניברסיטה המשודרת, מודן ומשרד הביטחון – ההוצאה לאור | 2014 |  |
| הלכה ומשפט | שמשון אטינגר | האוניברסיטה המשודרת, מודן ומשרד הביטחון – ההוצאה לאור | 2014 |  |
| אלים, גיבורים ומיתוסים ביוון העתיקה | מעין מזור | האוניברסיטה המשודרת, מודן ומשרד הביטחון – ההוצאה לאור | 2014 |  |
| החלום בעולמם של חז"ל | חיים וייס | האוניברסיטה המשודרת, מודן ומשרד הביטחון – ההוצאה לאור | 2013 |  |
| אמנות הרטוריקה: מיוון העתיקה ועד אובמה | יהושע גתי |  | 2013 |  |
פרסומים נוספים

| שם | שנה | הערות |
| --- | --- | --- |
| מגמות ההרחבה בסיפור העברי של ימי הביניים | 2004 | דיסרטציה - האוניברסיטה העברית בירושלים |
| מדרש עשרת הדיברות נוסח כ"י פריס 716 : מהדורת הטקסט, מקורות המדרש ומבנהו הספרות | 1997 | עבודת גמר (מ"א) - האוניברסיטה העברית בירושלים |
הערות שוליים

↑  ד"ר ענת שפירא, באתר supersonas.com
↑  ירין כץ, השאלון עם ענת שפירא-לביא, מחברת הספר "חז"ל עכשיו" (הוצאת פרדס), באתר korebasfarim.com, ‏אפריל 2017
↑  ד"ר שפירא ימי, באתר http://www.tasmc.org.il/
| --- | --- |
בקרת זהויות :  NLI: 987007428537505171  BnF: cb17776932b (data)  LCCN: no2005089149  VIAF: 628149066564065601074   WorldCat (עם VIAF): 628149066564065601074
פרדריק סטופפורד

| --- | --- |

 לידה:  22 בפברואר 1854 דבלין, הממלכה המאוחדת של בריטניה הגדולה ואירלנד 
 פטירה:  4 במאי 1929 (בגיל 75) 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השתייכות:  הצבא הבריטי 
 דרגה:  לוטננט גנרל 
 פעולות ומבצעים
 המלחמה האנגלו-מצרית  מלחמת הבורים  המלחמות האנגלו-אשנטיות  המלחמה המהדית  מלחמת העולם הראשונה 
 עיטורים
 אביר מפקד במסדר האמבט (1921)  אביר מפקד במסדר מיכאל הקדוש וג'ורג' הקדוש (1901)  אביר מפקד  במסדר הוויקטוריאני המלכותי (1909)  חבר במסדר האמבט 
 
לוטננט גנרל סר פרדריק ויליאם סטופפורד KCB KCMG KCVO (באנגלית: Frederick William Stopford;‏ 2 בפברואר 1854 – 4 במאי 1929) היה קצין בצבא הבריטי, הזכור בעיקר לאחר שפיקד על הנחיתה הקטסטרופלית במפרץ סובלה באוגוסט 1915, במהלך מערכת גליפולי.
ביוגרפיה > ראשית חיים

פרדריק נולד ב-2 בפברואר 1854 בדבלין והיה בנם הצעיר של ג'יימס סטופפורד, הרוזן הרביעי מקורטאון, ושל אשתו השנייה דורה פנפאתר, בתו של אדוארד פנפאתר, הלורד צ'יף השופט של אירלנד.